[{"text_idx": "#000020", "text": "gan diwtor personol ar gampws gwledig cyfeillgar"}, {"text_idx": "#000021", "text": "Pam dewis y cwrs hwn?"}, {"text_idx": "#000022", "text": "Mae gan Nyrsys Milfeddygol ro\u0302l allweddol yn y ti\u0302m milfeddygol amlddisgyblaethol wrth roi gofal nyrsio\u2019n seiliedig ar dystiolaeth i\u2019w cleifion. Os ydych yn feddwl y buasech yn mwynhau gweithio gydag anifeiliaid anwes a\u2019u perchnogion i wella eu hiechyd, ac y buasech yn llwyddo mewn awyrgylch heriol, dyma\u2019r cwrs i chi."}, {"text_idx": "#000023", "text": "astudio y cwrs gan ti\u0302m bach o arbenigwyr cefnogol fydd yn eich tywys trwy\u2019ch astudiaethau er mwyn sicrhau eich bod yn cyrraedd eich amcanion proffesiynol a phersonol.\ncymhwyso theori i ymarfer yn ein cyfres glinigol - wedi'i chyfarparu ag ystod o offer milfeddygol a manicinau hyfforddi - trwy gydol eich astudiaethau.\ndatblygu eich sgiliau clinigol mewn practis hyfforddi milfeddygol\ncael eich mentora yn ymarferol gan Hyfforddwr Clinigol yn ystod eich 16 wythnos o profiad gwaith a chael eich cefnogi gan Diwtor Cymorth Lleoli Clinigol o Di\u0302m Nyrsio Milfeddygol y Brifysgol."}, {"text_idx": "#000028", "text": "Anatomeg a Ffisioleg mewn Iechyd ac Afiechyd: Bydd y modiwl yn datblygu gwybodaeth a dealltwriaeth y myfyriwr am anatomeg a ffisioleg anifeiliaid ar lefel systemau a chellol. Bydd modiwl yn integreiddio ffisioleg a pathoffisioleg er mwyn datblygu dealltwriaeth myfyrwyr o gyflyrau afiechyd.\nSylfaeni Ofal Cleifion: Modiwl amrywiol sydd yn cyflwyno\u2019r myfyriwr i ofal claf ar sail tystiolaeth a bydd yn trafod ystod eang o bynciau a sgiliau, sydd yn hanfodol i ymarfer fel nyrs milfeddygol. Bydd y myfyriwr yn datblygu dealltwriaeth a sgiliau i drafod a ffrwyno anifeiliaid yn ddiogel ar gyfer amrywiaeth o weithdrefnau sydd yn hanfodol i ymarfer. Archwilir addasiadau gall nyrsys milfeddygol eu cyflwyno i sicrhau fod claf mor gyfforddus ag sy\u2019n bosib yn yr awyrgylch milfeddygol, gyda theori ac ymarfer cynlluniau gofal nyrsio yn ganolog i ganlyniadau positif i gleifion.\nSylfaeni Ymarfer Nyrsio: Bwriad y modiwl yw rhoi gwybodaeth a dealltwriaeth o reoli clwyf, technegau rhwymo gweithdrefnau cymorth cyntaf. Bydd pwysigrwydd therapi hylif i driniaeth ac adferiad claf hefyd yn cael ei thrafod.Mae\u2019r modiwl hefyd yn cynnwys effaith therapy corfforol ar ganlyniadau i gleifion. Mae\u2019n bwysig hefyd bod nyrsys milfeddygol yn wybodus a hyderus o ran ffiseg filfeddygol yn ogystal a\u0302 deddfwriaeth ac anghenion sydd yn berthnasol i\u2019r testun.Maes arall sydd y bwysig i nyrsys milfeddygol fod yn wybodus a hyderus yw ffiseg filfeddygol a\u2019r ddeddfwriaeth ac anghenion perthnasol. Bydd cyflwyniad i ffarmacoleg a ffarmacodynameg yn y modiwl hwn.\nDatblygiad Proffesiynol ac Academaidd 1: Yn y modiwl hwn bydd y myfyriwr yn cael ei gyflwyno i Log Cynnydd Nyrsio RCVS (NPL), cymwyseddau diwrnod un yr RCVS (DOC) a sgiliau diwrnod un (DOS). Mae\u2019r modiwl yn paratoi myfyrwyr ar gyfer eu lleoliad milfeddygol cyntaf yn ogystal a\u0302 datblygu sgiliau hanfodol sydd eu hangen am eu hastudiaethau academaidd, a ddefnyddir a\u2019i hehangir yn ystod y rhaglen."}, {"text_idx": "#000030", "text": "Gweithdrefnau Diagnostig a Pharasitoleg: Mae gweithdrefnau diagnostig yn hanfodol ar gyfer diagnosis cywir. Mae nyrsys milfeddygol yn cynorthwyo\u2019n rheolaidd o dan arweiniad y llawfeddyg milfeddygol mewn amrywiaeth o weithdrefnau diagnostig. Bydd myfyrwyr yn datblygu dealltwriaeth o\u2019r egwyddorion fydd yn eu galluogi i ddefnyddio ystod o dechnegau delweddu a phrofion labordy. Mae\u2019r modiwl hon yn ymdrin a\u0302 phwnc pwysig parasitoleg, yn canolbwyntio ar ddulliau adnabod, cylchredau bywyd a strategaethau i\u2019w trin a rheoli.\nNyrsio\u2019r Claf Meddygol a Heintus: Bydd myfyrwyr yn datblygu gwybodaeth ar ystod o afiechydon a chyflyrau sydd yn berthnasol i ymarfer milfeddygol. Er mwyn i strategaethau nyrsio\u2019n seiliedig ar dystiolaeth fod yn llwyddiannus, mae\u2019n bwysig i nyrsys deall y pathogenau gwahanol, a sut maen nhw\u2019n ymddangos mewn cyflyrau afiechyd. Bydd strategaethau gofal nyrsio sydd yn defnyddio therapi\u0308au arloesol yn goleuo\u2019r gofal a darparir i gleifion er mwyn cael gwell canlyniadau.\nDatblygiad Proffesiynol ac Academaidd 2: Mae\u2019r modiwl hon yn manylu\u2019n bellach ar y modiwl Datblygiad Proffesiynol ac Academaidd ym mlwyddyn un. Bydd y modiwl yn datblygu ymhellach ystod o arddulliau cyfathrebu, i gynulleidfaoedd penodol gyda chyflwyniad i logiau adfyfyriol. Byd myfyrwyr yn cael eu cyflwyno i\u2019r broses academaidd o ysgrifennu erthyglau a phapurau ymchwil, gan ymdrin a\u0302 dulliau casglu data, methodoleg a chynlluniau astudiaeth ymchwil.\nAnaesthesia ac Ymarfer Nyrsio Llawfeddygol: Mae gan nyrsys milfeddygol cofrestredig ro\u0302l allweddol yn yr amgylchedd llawfeddygol. Bydd nyrsys theatr yn paratoi\u2019r theatr, offer a chleifion ar gyfer lawdriniaeth aseptig ac yn aml byddent yn cynorthwyo\u2019r milfeddyg ar y safle llawfeddygol. Mae\u2019r nyrsys hefyd yn monitro a chynnal y claf o dan anesthetig, o dan gyfeiriad y llawfeddyg. Bydd y modiwl yn ymdrin a\u0302 phob agwedd o nyrsio llawfeddygol anaesthesia, o baratoi\u2019r claf i adferiad."}, {"text_idx": "#000032", "text": "Nyrsio Argyfwng, Critigol ag Arbenigol: Mae natur amrywiol ymarferion milfeddygol yn cynnig cyfleoedd cyffrous ym maes gofal nyrsio argyfwng, gofal critigol ac arbenigol. Mae\u2019r modiwl yn anelu datblygu gallu\u2019r myfyriwr i feddwl yn feirniadol, cynyddu dealltwriaeth a gwybodaeth o ran glaf ag anghenion cymhleth sydd angen lefel gofal nyrsio uwch.\nNyrsio Milfeddygol yn y Gymuned: Mae\u2019r modiwl yn adlewyrchu sut mae amgylchedd y nyrs milfeddygol yn newid ac yn rhoi mewnwelediad i bosibiliadau gyrfaol i\u2019n myfyrwyr wrth iddynt agosa\u0301u at gofrestru. Bydd y modiwl yn archwilio\u2019r term Un Iechyd/Un Lles a\u2019i pherthnasedd i\u2019r nyrs milfeddygol, yn ogystal a\u0302\u2019r effaith gallai nyrsys ei chael yn y gymuned. Mae cynaladwyedd bellach yn bwysig iawn i fyd buses, ble bydd gan ein darpar nyrsys ro\u0302l ddylanwadol. Bydd y modiwl yn archwilio cynlluniau \u2018gwyrdd\u2019 gallai fod o fudd i staff, cleientiaid a\u2019r gymuned.\nArweiniad a Nyrsio Adfyfyriol: Nod y modiwl yw darparu sgiliau arweinyddiaeth a myfyrio er mwyn trosglwyddo\u2019n llwyddiannus o fod yn fyfyriwr i fod yn nyrs milfeddygol. Bydd y modiwl yn archwilio rhinweddau arweinyddiaeth hanfodol a sut y bydd arweinyddiaeth trawsffurfio a bod yn ymarferydd adfyfyriol medrus yn mwyhau boddhad, perfformiad ac ysgogiad y ti\u0302m milfeddygol amlddisgyblaethol, gan arwain i effaith positif ar ofal anifeiliaid a chanlyniadau.\nSgiliau Clinigol ac Ymarfer Proffesiynol: Mae\u2019r modiwl hwn yn bwriadu unoli\u2019r sgiliau a ddatblygwyd yn ystod eich lleoliad gwaith ac astudiaethau academaidd yn y Brifysgol yn barod ar gyfer cyfrifoldebau cyflogaeth fel Nyrs Milfeddygol Cofrestredig. Bydd y cwrs yn archwilio cysyniad llywodraethu clinigol a\u2019r gweithgareddau gall nyrsys milfeddygol eu gwneud i sicrhau bod safon eu hymarfer proffesiynol yn rhoi gwell canlyniadau i gleifion a chleientiaid. Bydd y modiwl hwn yn trafod fframweithiau cyfreithiol a moesegol o fewn y proffesiwn a\u2019r herion ac anawsterau gallai codi."}, {"text_idx": "#000036", "text": "Mae\u2019n rhaid bod gan ymgeiswyr 10 diwrnod o brofiad gwaith cyfeiriol mewn practis milfeddygol. Bydd ymgeiswyr hefyd yn cael eu hystyried os oes ganddynt 5 diwrnod o brofiad gwaith mewn practis milfeddygol a 5 diwrnod o brofiad mewn amgylchedd sector anifeiliaid perthnasol."}, {"text_idx": "#000043", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000044", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000045", "text": "Mae cymhwyso a chofrestru fel Nyrs Milfeddygol Cofrestredig (RVN) yn cynnig amrywiaeth o gyfleoedd gyrfaol:"}, {"text_idx": "#000046", "text": "Adsefydlu cleifion a therapi\u0308au addasu ymddygiad"}, {"text_idx": "#000058", "text": "Wrth ddefnyddio ein gwefan, rydych yn cydsynio i'n polisi cwcis."}]